Kontra l-għedewwa ta' Iżrael Għanja tat-Telgħat. Ħabbtuni ħafna sa minn żgħożiti - ħa jgħid hekk Iżrael - ħabbtuni ħafna sa minn żgħożiti, imma ma rnexxilhomx jegħlbuni. Bil-moħriet għaddew minn fuq dahri , raddiet twal bis-swat għamluli. Imma ġust hu l-Mulej, u qatta' minn fuqi l-irbit tal-ħżiena. Ħa jinfixlu u jmorru lura dawk kollha li jobogħdu 'l Sijon. Ikunu bħall-ħaxix tal-bjut, li jinxef qabel ma jikber, li bih il-ħassad ma jimliex idu, lanqas ħdanu min jorbot il-qatet. U ma jgħidux dawk li jkunu għaddejja: "Il-barka ta' Alla fuqkom ! Inberkukom f'isem il-Mulej!"